อเล็กซานเดอร์ ซาส

อเล็กซานเดอร์ อิวาโนวิช ซาส (; 6 มีนาคม ค.ศ. 1888 – 26 กันยายน ค.ศ. 1962) เป็นนักแสดงโชว์พละกำลัง, นักมวยปล้ำอาชีพ และครูฝึกสัตว์ ชาวรัสเซีย เขาเป็นที่รู้จักกันดีในชื่อที่ใช้บนเวทีว่า แซมสันผู้น่าอัศจรรย์, แซมสันเหล็ก หรือเรียกง่าย ๆ ว่า แซมสัน ทั้งนี้ ซาสได้รับการยกย่องในฐานะ "แชมป์รัสเซียคนแรกของการยกน้ำหนักในยุคก่อนการปฏิวัติ"

 ประวัติ 
ซาสเกิดเมื่อวันที่ 6 มีนาคม ค.ศ. 1888 ในวิลนีอัส ซึ่งจากนั้นได้เป็นส่วนหนึ่งของจักรวรรดิรัสเซีย โดยเมื่อครั้งยังเป็นชายหนุ่ม การฝึกความแข็งแกร่งของซาสได้รวมถึง "การดัดขึ้นรูปกิ่งก้านสีเขียว"

ในช่วงสงครามโลกครั้งที่หนึ่ง ซาสได้รับใช้ในกองทัพรัสเซีย โดยปะทะกับชาวออสเตรีย เขาถูกจับเป็นเชลยศึกสี่ครั้ง แต่สามารถหลบหนีได้ทุกครั้ง ในฐานะเชลย เขาผลักและดึงลูกกรงขังซึ่งเป็นส่วนหนึ่งของการฝึกความแข็งแกร่ง ซึ่งได้รับการอ้างถึงในฐานะตัวอย่างของประสิทธิภาพไอโซเมตริก ที่อย่างน้อยหนึ่งในการหลบหนีของเขาเกี่ยวข้องกับการ 'หักโซ่และดัดลูกกรง' และเขายังคงส่งเสริมการใช้การออกกำลังกายแบบไอโซเมตริก

หลังสงคราม ซาสเข้าร่วมคณะละครสัตว์เพื่อแสดงความแข็งแกร่ง และออกทัวร์ต่างประเทศ มีการอ้างว่าซาสเป็นสปายและสายลับที่ทำงานให้แก่หน่วยข่าวกรองทางทหารของรัสเซีย โดยใช้คณะละครสัตว์ของเขาเป็นที่ปิดบัง ส่วนใน ค.ศ. 1926 อัตชีวประวัติของเขาอย่างแซมสันผู้น่าอัศจรรย์: ดังที่เล่าด้วยตัวเอง (; ) ได้รับการตีพิมพ์เป็นภาษาอังกฤษ

ภรรยาคนแรกของเขาชื่อบลานซ์ เอ็ม เอ็ม ซาส เสียชีวิตเมื่อวันที่ 22 สิงหาคม ค.ศ. 1928 ที่ฟอเรสต์ฮิลเคนต์ขณะอายุได้ 19 ปี ส่วนเขายังคงแสดงในฐานะผู้ชายที่แข็งแกร่งในช่วงคริสต์ทศวรรษ 1930

ตั้งแต่ช่วงคริสต์ทศวรรษ 1930 กระทั่งเขาเสียชีวิต ซาสอาศัยอยู่ในฮอกลีย์ เอสเซกซ์ โดยพักอยู่ในบังกะโลร่วมกับอดีตคณะละครสัตว์อื่น ๆ เขาเสียชีวิตใน ค.ศ. 1962 ครั้นหลังจากงานศพในรุ่งเช้า (ตามประเพณีของคณะละครสัตว์) เขาได้รับการฝังในโบสถ์เขตวัดเซนต์ปีเตอร์แอนด์เซนต์ปอลในฮอกลีย์ ประเทศอังกฤษ คำจารึกบนหลุมฝังศพคือ: [อักษรซีริลลิกสามบรรทัด แปลว่า: ชูราที่รัก [ชื่อสัตว์เลี้ยงของอเล็กซานเดอร์] เธออยู่กับเราเสมอ ทั้งนัดยา ซาส ผู้เป็นน้องสาว, ยูรา ผู้เป็นหลานชาย] / อเล็กซานเดอร์ ซาส (แซมสัน) / ชายที่แข็งแกร่งที่สุดในโลก / เสียชีวิตวันที่ 26 กันยายน ค.ศ. 1962 สิริอายุ 74 ปี ส่วนอสังหาริมทรัพย์ของเขามีมูลค่า 2,263 ปอนด์ 2 ชิลลิงในขณะนั้นEngland and Wales, National Probate Calendar 1962

นอกจากนี้ เขาได้รับเกียรติจากการจัดทำรูปปั้นที่พิพิธภัณฑ์ในโอเรนบุร์ก ประเทศรัสเซีย

 ความแข็งแกร่ง 
ซาสได้รับเครดิตในด้านความแข็งแกร่งที่หลากหลาย อันได้แก่:

 การแบกม้าที่บาดเจ็บในยามสงคราม
 การแบกสิงโตสองตัวไว้บนบ่าซึ่งเป็นส่วนหนึ่งของการแสดงละครสัตว์ของเขา
 การแบกแกรนด์เปียโน, นักเปียโน และนักเต้นไปพร้อม ๆ กัน
 การจับผู้หญิงที่ถูกยิงออกจากปืนใหญ่
 การแขวนเปียโนจากฟันของเขา
 การดัดเหล็กเส้นยาว 5 นิ้ว และ 0.625 ตารางนิ้ว เป็นรูปตัวยูด้วยมือเปล่า
 ความสามารถในการ "ทุบตะปูยักษ์ขนาด 5 นิ้ว ผ่านไม้กระดานหนา 2 นิ้ว โดยใช้เพียงฝ่ามือเปล่า"

 อ้างอิง 

 แหล่งข้อมูลอื่น 

 Gallery of strength feats by Alexander Zass
 Alexander Zass (The Amazing Samson) 1888 - 1962

หมวดหมู่:นักมวยปล้ำอาชีพชายชาวรัสเซีย
หมวดหมู่:ทหารชาวรัสเซียในสงครามโลกครั้งที่หนึ่ง
หมวดหมู่:เชลยศึกชาวรัสเซีย